Comunitatea de dialog: arta de a pune întrebări și gândirea critică
Disciplina: Limba și literatura română        Clasa: a 7-a
Nume elev: ____________________        Data: ____________
1. Explică, în două-trei enunțuri, ce este o comunitate de cercetare prin dialog și care este scopul ei.

2. Colegul tău spune: „Dacă gândesc critic, înseamnă că găsesc numai defecte la tot ce citesc.” Ești de acord cu el? Argumentează-ți răspunsul în trei-patru enunțuri, pornind de la definiția gândirii critice și de la originea cuvântului „critic”.

3. Precizează tipul fiecărei întrebări de mai jos (întrebare de înțelegere a textului, de documentare, de imaginație sau de dialog) și justifică printr-un enunț fiecare alegere:
a. În ce an s-a născut autorul romanului „Cișmigiu & Comp.”?
b. Cum se numește profesorul de limba română al lui Grigore?
c. Ce i-ai spune lui Grigore dacă l-ai întâlni în pauza mare?
d. Ce înseamnă să fii un prieten adevărat?

4. Citește întrebările de mai jos, adresate unui coleg care și-a prezentat părerea despre o carte:
– „Nu-i așa că și ție ți s-a părut că finalul e cel mai frumos?”
– „Ți-a plăcut cartea?”
– „Ce ai de zis despre carte?”
Explică de ce aceste întrebări nu sunt potrivite pentru o cercetare prin dialog. Apoi reformulează-le, astfel încât să respecte regulile artei de a pune întrebări.

5. În timpul unei discuții, o colegă afirmă: „Cine citește multe cărți devine automat un om mai bun.” Formulează câte o întrebare pe care i-ai putea-o adresa pentru fiecare dintre următoarele scopuri:
a. să clarifici opinia;
b. să ceri motive și dovezi;
c. să descoperi alte opinii;
d. să cercetezi consecințele.

6. Pentru opinia „Prieteniile din copilărie ne definesc pentru tot restul vieții”, formulează un contraexemplu. Explică apoi, în două-trei enunțuri, cum te poate ajuta un contraexemplu adus de un coleg într-o sesiune de cercetare prin dialog.

7. Citește fragmentul:
„Când eram mică, așteptam serile ca pe o sărbătoare: bunicul se așeza lângă sobă și îmi citea din «Povești nemuritoare». Ascultam cu ochii închiși și îmi imaginam palate de cristal și zmei cu șapte capete. Astăzi, când deschid o carte, simt aceeași căldură ca atunci.”
Pornind de la text, formulează:
a. o întrebare de înțelegere a textului și răspunsul ei;
b. o întrebare de imaginație;
c. o întrebare de dialog, legată de tema identității, care să nu aibă un singur răspuns corect.

8. Alege una dintre întrebările de dialog: „Ce ne face unici?” sau „Este importantă relația cu ceilalți în definirea identității unei persoane?”. Redactează un răspuns de 60-80 de cuvinte în care să îți exprimi opinia, susținând-o cu cel puțin un motiv (criteriu) și un exemplu (din viața ta sau dintr-o carte citită). Respectă normele de ortografie și de punctuație.

